E miz Du 2002, e proviñs Guangdong, e oa kouezhet klañv an dud kentañ gant ar skeventfo anrizhek. Kouskoude o doa divizet pennadurezhioù Sina chom mut war ar chleñved-se hag gant se en em ledas fonnus ar chleñved-se er broioù amezek - Hong Kong, Viêtnam - kerkoulz hag e broioù pelloch abalamour dan dud a veaje gant nijerezioù. E Sina e oa kouezhet klañv 5327 den gant ar chleñved-se. Marvet e oa 348 den ent ofisiel en o zouez. E miz Mae 2004 en doa embannet an Aozadur bedel ar yeched ne oa ket mui eus ar skeventfo anrizhek e Republik Poblel Sina.